 Dhalinyaradan oo uu Wariye Wargeyska Foore ka tirsani ku booqday Cisbitaalka Weyn ee Magaaladda Hargeysa gaar ahaan Qaybta Gargaardka deg degga ah Shalay ayaa waxa ka mid ahaa Nuux Ismaaciil Haybe oo dadiisu ahayd qiyaastii 14-jir oo jugo culus qabay islamarkaana ay jabnayd Gacantiisa Midig,kuna Labisnaa wakhtigaasi astaanta Xisbiga Muxaafidka ah ee Kulmiye,kaasi oo abaaro Duhurnimadii shalay lagu dabiibayay Cibitaalka Guud gaar ahaan qaybta Gargaarka deg degga ah,waxa kale oo dhalinyarada uu Wargeyska Foore ku soo arkay Cisbitaalka ee dhaawacyada Culus qabay ka mid ahaa Maxamed Cabdi Cali oo wiil dhalinyaro ah oo Ciyaala Iskuul ah ahaa oo gaadhigii uu saarnaa ka dhacay,kaasi oo dhaawac Culusi ka gaadhay madaxa,islamarkaana ay ka muuqdeen nabaro kale oo markaas dhiigayay,waxaanu sida la sheegay ka mid ahaa Taageerayaashii Xisbiga Kulmiye shalay dabaashaadayay. 